เทศบัญญัติเทศบาลตำบลนาจอมเทียนเทศบัญญัติเทศบาลตำบลนาจอมเทียนเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลนาจอมเทียนอำเภอสัตหีบ จังหวัดชลบุรีพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลนาจอมเทียน โดยความเห็นชอบของสภาเทศบาลตำบลนาจอมเทียนและผู้ว่าราชการจังหวัดชลบุรี จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลนาจอมเทียนเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลนาจอมเทียน อำเภอสัตหีบ จังหวัดชลบุรี พ.ศ.๒๕๕๓ข้อ ๒[๑]เทศบัญญัติเทศบาลตำบลนาจอมเทียนนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพัทยาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ด้านเหนือ จดแนวเขตเทศบาลตำบลนาจอมเทียน ด้านเหนือ ด้านตะวันออกจดแนวเขตเทศบาลตำบลนาจอมเทียน ด้านตะวันออก ด้านใต้ จดคลองตาโต ฝั่งเหนือและคลองนาจอมเทียน ฝั่งเหนือ และด้านตะวันตก จดแนวชายฝั่งทะเล และถนนจอมเทียน สาย๑ ฟากตะวันออกบริเวณที่ ๒ หมายความว่าพื้นที่ในบริเวณ ด้านเหนือ จดคลองตาโต ฟากใต้ ด้านตะวันออก จดแนวเขตเทศบาลตำบลนาจอมเทียนด้านตะวันออก และด้านตะวันตก จดคลองนาจอมเทียน ฝั่งตะวันออกบริเวณที่ ๓ หมายความว่าพื้นที่ในบริเวณ ด้านเหนือ จดแนวเขตเทศบาลตำบลนาจอมเทียน ด้านเหนือ ด้านตะวันออกจดแนวชายฝั่งทะเล ด้านใต้ จดเส้นตั้งฉากจากปากคลองนาจอมเทียน ฝั่งเหนือและด้านตะวันตก จดแนวเขตเทศบาลตำบลนาจอมเทียน ด้านตะวันตกทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรมเว้นแต่เป็นการขยายกิจการในที่ดินแปลงเดียวกันหรือติดต่อกันเป็นแปลงเดียวกันกับแปลงที่ดินซึ่งเป็นที่ตั้งของกิจการเดิม(๗) โรงมหรสพตามกฎหมายว่าด้วยการควบคุมอาคาร(๘) สถานบริการตามกฎหมายว่าด้วยสถานบริการ(๙)การก่อสร้างอาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๑๐) สถานที่เก็บสินค้าซึ่งใช้เป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๑) ไซโลเก็บผลิตผลทางการเกษตร(๑๒) โรงฆ่าสัตว์(๑๓) สวนสนุก(๑๔) สนามแข่งขัน(๑๕) สถานที่กำจัดมูลฝอย(๑๖) สถานที่ซื้อขายหรือเก็บเศษวัสดุ(๑๗) ศูนย์การค้าในระยะ ๕๐ เมตรจากเขตทางทั้งสองฟากของทางหลวงแผ่นดินหมายเลข ๓ (ถนนสุขุมวิท) ห้ามห้ามก่อสร้างอาคารตามที่กำหนดดังต่อไปนี้ด้วย(๑) ห้องชุด อาคารชุด หรือหอพัก(๒) อาคารขนาดใหญ่(๓) ตลาดการก่อสร้างห้องแถวหรือตึกแถวริมทางหลวงแผ่นดินหมายเลข๓ (ถนนสุขุมวิท) ให้มีที่ว่างตามแนวขนานริมทางไม่น้อยกว่า ๑๒ เมตรการก่อสร้างอาคารริมฝั่งคลองให้มีที่ว่างตามแนวขนานริมฝั่งคลองไม่น้อยกว่า ๖ เมตร เว้นแต่เป็นการก่อสร้างอาคารเพื่อการคมนาคมทางน้ำหรือการสาธารณูปโภคข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรมเว้นแต่เป็นการขยายกิจการในที่ดินแปลงเดียวกันหรือติดต่อกันเป็นแปลงเดียวกันกับแปลงที่ดินซึ่งเป็นที่ตั้งของกิจการเดิม(๕)การก่อสร้างอาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๖)การก่อสร้างอาคารพาณิชยกรรมที่ดำเนินการตามกฎหมายว่าด้วยการจัดสรรที่ดินเว้นแต่เป็นส่วนหนึ่งของโครงการก่อสร้างอาคารอยู่อาศัยที่ดำเนินการตามกฎหมายว่าด้วยการจัดสรรที่ดินและมีพื้นที่ในการก่อสร้างอาคารพาณิชยกรรมที่ดำเนินการตามกฎหมายว่าด้วยการจัดสรรที่ดินรวมกันไม่เกินร้อยละห้าของพื้นที่โครงการทั้งหมด(๗) การก่อสร้างอาคารอยู่อาศัยหรืออาคารพาณิชยกรรมประเภทอาคารขนาดใหญ่(๘)การก่อสร้างอาคารอยู่อาศัยหรืออาคารพาณิชยกรรมประเภทห้องแถวหรือตึกแถวเว้นแต่เป็นการดำเนินการในโครงการก่อสร้างอาคารอยู่อาศัยที่ดำเนินการตามกฎหมายว่าด้วยการจัดสรรที่ดินให้ก่อสร้างอาคารอยู่อาศัยหรืออาคารพาณิชยกรรมประเภทห้องแถวหรือตึกแถวรวมกันไม่เกินร้อยละห้าของพื้นที่โครงการทั้งหมด(๙) ห้องชุด อาคารชุด หรือหอพัก(๑๐) ศูนย์การค้าถ้ามีการก่อสร้างอาคารพาณิชยกรรมที่ดำเนินการตามกฎหมายว่าด้วยการจัดสรรที่ดินตาม(๖) และการก่อสร้างอาคารอยู่อาศัยหรืออาคารพาณิชยกรรมประเภทห้องแถวหรือตึกแถวตาม(๘)ดำเนินการอยู่ในโครงการก่อสร้างอาคารอยู่อาศัยที่ดำเนินการตามกฎหมายว่าด้วยการจัดสรรที่ดินโครงการเดียวกันให้ก่อสร้างอาคารพาณิชยกรรมที่ดำเนินการตามกฎหมายว่าด้วยการจัดสรรที่ดินและก่อสร้างอาคารอยู่อาศัยหรืออาคารพาณิชยกรรมประเภทห้องแถวหรือตึกแถวรวมกันไม่เกินร้อยละห้าของพื้นที่โครงการทั้งหมดข้อห้ามการก่อสร้างอาคารตาม (๗) และ (๙)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดในระยะ ๕๐ เมตร จากเขตทางทั้งสองฟากของทางหลวงแผ่นดินหมายเลข๓๖ และทางหลวงพิเศษหมายเลข ๗ ห้ามก่อสร้างอาคารตามที่กำหนดดังต่อไปนี้ด้วย(๑) โรงมหรสพตามกฎหมายว่าด้วยการควบคุมอาคาร(๒) สถานบริการตามกฎหมายว่าด้วยสถานบริการ(๓) สวนสนุก(๔) สนามแข่งขัน(๕) ตลาดการก่อสร้างอาคารประเภทห้องแถวหรือตึกแถวริมทางหลวงแผ่นดินหมายเลข๓๖ และทางหลวงพิเศษหมายเลข ๗ ให้มีที่ว่างตามแนวขนานริมเขตทางไม่น้อยกว่า ๑๒ เมตรการก่อสร้างอาคารริมฝั่งคลองให้มีที่ว่างตามแนวขนานริมฝั่งคลองไม่น้อยกว่า ๖ เมตร เว้นแต่เป็นการก่อสร้างอาคารเพื่อการคมนาคมทางน้ำหรือการสาธารณูปโภคข้อ ๖ ภายในบริเวณที่ ๓ เฉพาะที่เป็นที่ดินของรัฐให้ก่อสร้างอาคารเพื่อการนันทนาการหรือเกี่ยวข้องกับการนันทนาการการรักษาคุณภาพสิ่งแวดล้อมหรืออาคารสาธารณประโยชน์เท่านั้นและห้ามมิให้ก่อสร้างอาคาร ดังต่อไปนี้(๑) โรงงานบำบัดน้ำเสียรวม(๒) สถานที่กำจัดมูลฝอยสำหรับที่ดินซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ก่อสร้างอาคารเพื่อนันทนาการหรือเกี่ยวข้องกับการนันทนาการการรักษาคุณภาพสิ่งแวดล้อม อาคารอยู่อาศัย อาคารเพื่อการเกษตรกรรมอาคารเพื่อการสาธารณูปโภคและสาธารณูปการหรือสาธารณประโยชน์เท่านั้นและห้ามมิให้บุคคลใดก่อสร้างอาคารดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒)การก่อสร้างอาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๓) อาคารอยู่อาศัยหรืออาคารพาณิชยกรรมประเภทอาคารขนาดใหญ่(๔) ห้องแถวหรือตึกแถว(๕) ห้องชุด อาคารชุด หรือหอพักข้อ ๗ ภายในบริเวณพื้นที่ที่กำหนดไว้ตามข้อ ๔,๕ และข้อ ๖ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๔, ๕ และข้อ ๖ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕และข้อ ๖ข้อ ๙ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลนาจอมเทียนรักษาการตามเทศบัญญัตินี้ประกาศณ วันที่ ๒๙ เมษายน พ.ศ. ๒๕๕๓สมพงษ์สายนภานายกเทศมนตรีตำบลนาจอมเทียน[เอกสารแนบท้าย]๑.แผนที่ท้ายเทศบัญญัติเทศบาลตำบลนาจอมเทียน เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลนาจอมเทียน อำเภอสัตหีบ จังหวัดชลบุรี พ.ศ. ๒๕๕๓๒. บัญชีท้ายเทศบัญญัติเทศบาลตำบลนาจอมเทียนเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลนาจอมเทียน อำเภอสัตหีบ จังหวัดชลบุรี พ.ศ.๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๓กรกฎาคม ๒๕๕๓นันท์นภัสร์/ตรวจ๒๓กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘๗ ง/หน้า ๕๕/๑๖ กรกฎาคม ๒๕๕๓